**Р Е Ш Е Н И Е № ПВ-16-П/2016 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/: **„Проектиране и изграждане на полски път”** в имоти с № 68080.71.65 и 68080.74.64, землище гр. Сопот е започнала с внасяне в Регионалната инспекция по околната среда и водите – Пловдив на уведомление за инвестиционно предложение (вх. № ОВОС-263/27.03.2015г.) от Възложителя: **Кмета на Община „Сопот“,** гр. Сопот, ул. „Иван Вазов“ № 34, общ. Сопот, обл. Пловдив.

**2.** Поради установена противоречивост в представеното уведомление, на основание чл.5, ал.4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. № ОВОС-263/07.04.2015г. от Възложителя е изискано предоставянето на следната допълнителна информация:

* На стр. 1 характерът на ИП е описан, като „*Проектиране и* ***изграждане на полски път***“, а на стр.2 пътят е описан, като **съществуващ, т.е изграден,** макар и в недобро състояние. Начинът на трайно ползуване на двата имот, според представените скици е „За местен път“, т.е. също определя пътя като наличен.

На основание чл.5, ал.4 от Наредбата за ОВОС е определен срок до 04.05.2015г. от получаване на писмото за предоставяне на допълнителната информация.

Копие от писмо изх. № ОВОС-263/07.04.2015г. е връчено на Възложителя с разписка на 22.05.2015г. Към днешна дата Възложителят не е представил изисканата документация и не е уведомил РИОСВ-Пловдив за необходимост от допълнително време за предоставянето й. Въз основа на изложеното фактическо обстоятелство, на основание чл.5, ал.5 от Наредбата за ОВОС и чл.56, ал.2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зони **за инвестиционно предложение:** **„Проектиране и изграждане на полски път”** в имоти с № 68080.71.65 и 68080.74.64, землище гр. Сопот, общ. Сопот, обл. Пловдив с Възложител: Кмета на Община „Сопот“.

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 13.05.2016г.**

*Директор на РИОСВ - Пловдив*

Съгласували:............. Изготвили: ..............

 Д. Димитров, Директор Дирекция „ПД” Ж. Боева, мл. експерт

 Кристиян Казанджиев,юрисконсулт..…………..